<classify> ELIUD NGONDO-MBEYA NAIBUWaziri wa Nchi, Ofisi ya Rais, Manejimenti ya Utumishi, Umma na UtawalaBora, Dk. Mary Mwanjelwa, amewataka watumishi wa umma kuzingatia sheria namaadili ya kazi zao wanapowahudumia wananchi ili kuepuka migogoro. Dk. Mwanjelwaalitoa kauli hiyo mjini hapa juzi alipokuwa akizungumza na watumishi wa Kituocha Afya Iyunga cha jijini Mbeya. Pia, Dk.Mwanjelwa alikuwa akitoa msaada wa vifaa vya ujenzi kwenye kituo hicho pamojana vituo vingine vya afya na katika shule za msingi. Dk. Mwanjelwaambaye ni Mbunge wa Viti Maalumu, Mkoa wa Mbeya kupitia CCM, aliwataka wahudumuwa afya katika vituo hivyo vya afya, zahanati na kwenye hospitali, wawahudumiewagonjwa kwa upendo ili kuokoa maisha yao kwa kuwa kazi yao ni wito. Nawaombawafanyakazi wa sekta ya afya, kuweni na moyo wa huruma kwa wagonjwa wetu kwaniSerikali inatambua changamoto mbalimbali mnazokumbana nazo pindi mnapotoahuduma. Pamoja nahayo, jitahidini kuvumilia na kutoa huduma kwa moyo ili kuokoa maisha ya watu,alisema Dk. Mwanjelwa. Mbali na Kituocha Afya cha Iyunga, pia alitoa msaada wa vifaa katika Kituo cha Afya Nzovwe nabaadhi ya shule za sekondari na msingi za jijini Mbeya ili kupunguza changamotozinazowakabili maeneo hayo. Akipokea msaadahuo, Mkurugenzi wa Jiji la Mbeya, James Kasusura, alimshukuru Naibu Waziri huyona kusema msaada huo utatumika kama ulivyokusudiwa ili kuboresha miundombinu yaafya na elimu. Kwa upandewake, Meya wa Jiji la Mbeya, Mchungaji David Mwashilindi, alimwomba Dk.Mwanjelwa asichoke kuendelea kuchangia maendeleo kwani uhitaji wa vifaambalimbali vya afya na shule bado ni mkubwa katika Jiji la Mbeya.  <topic>: KITAIFA 